са инвестирали милиони долари в различни стопански дейности за талибаните. В края на 2008 г. талибански представители се свързват с Malik в качеството му на бизнесмен, при когото да инвестират средства на талибаните. Освен това поне от 2005 г. Malik лично влага десетки хиляди долари и раздава стотици хиляди долари на талибаните, някои от които са събрани от донори от района на Персийския залив и Пакистан, а други са от личните му парични средства. Malik също управлява сметка в Пакистан от неформалната система за международен трансфер на пари „hawalа“, по която се получават десетки хиляди долари, прехвърляни от Персийския залив на всеки няколко месеца в подкрепа на дейности на талибаните. Освен това Malik подпомага дейностите на талибаните. Към 2009 г. Malik е служил 16 години като главен настоятел на медресе (религиозно училище) в граничния район между Афганистан и Пакистан, използвано от талибаните за приобщаване и обучение на нови членове. Наред с другото, той осигурява средствата за медресето. Заедно с брат си Malik се занимава и със съхраняване на автомобили за самоубийствени бомбени атентати на талибаните и е помагал за прехвърлянето на талибански бойци в провинция Helmand, Афганистан. Malik притежава фирми в Япония и пътува често до Дубай и Япония по работа. Още през 2005 г. Malik притежава компания в Афганистан за внос на автомобили, чрез която внася коли от Дубай и Япония. Той внася автомобили, автомобилни части и облекла от Дубай и Япония за компаниите си, в които са инвестирали двама талибански командири. В средата на 2010 г. Malik и брат му уреждат освобождаването на стотици товарни контейнери на предполагаема стойност от милиони долари, които пакистанските власти са конфискували по-рано през същата година поради съмнения за участие на получателите им в терористични дейности.
 (116) Abdul Aziz Abbasin (известен още като: Abdul Aziz Mahsud)
 Дата на раждане: 1969 г. Място на раждане: село Sheykhan, район Pirkowti, област Orgun, провинция Paktika, Афганистан. Дата на посочване от ООН: 4.10.2011 г.
 Друга информация: командир с ключово значение в мрежата Haqqani под ръководството на Sirajuddin Jallaloudine Haqqani. Талибански губернатор в сянка на област Orgun, провинция Paktika, от началото на 2010 г. Ръководил е тренировъчен лагер за бойци от неафганистански произход в провинция Paktika. Замесен в превоза на оръжия за Афганистан. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/4639645
 Допълнителни сведения от описателното обобщение на основанията за включване в списъка, предоставено от Комитета по санкциите:
 Abdul Aziz Abbasin е основен командир в мрежата Haqqani — свързана с талибаните група бойци, която действа от Източен Афганистан и окръг Северен Вазиристан във федерално администрираните племенни райони на Пакистан. Към началото на 2010 г. Abbasin получава заповеди от Sirajuddin Haqqani и е назначен от него за талибански губернатор в сянка на област Orgun, провинция Paktika, Афганистан. Abbasin командва група талибански бойци и подпомага дейностите в тренировъчния лагер за чужди бойци, намиращ се в провинция Paktika. Abbasin е замесен също в засади на автомобили с доставки за афганистанските правителствени части, както и превоз на оръжие за Афганистан.
 (117) Ahmad Zia Agha (известен още като